
Enciklika Pija XI. 
»Mit brennender Sorge« 


Čusnoj Braći Nadbiskupima i Biskupima Nje- 
mačke i drugima Nutpastirima, koji su u miru 
1 zajednici 8 Apostolskom Stolicom: 

O STANJU KATOLIČKE CRKVE U 
NJEMAČKOM CARSTVU. 

PAPA PIJO XI. 


Časna Braćo! 


Pozdrav i Apostolski blagoslov. 

Sa živom zabrinutosti i sveudilj većom za- 
panjenošću promatramo podugo vremena križni 
put Crkve, sve veću tjeskobu njezinih duhom 
i djelom vjernih vjernika u onoj zemlji i u 
onom narodu, komu je nekoć sv. Bonifacije do- 
nio svijetlu i radosnu vijest o Kristu i kraljev- 
stvu Božjem. 

Ta Naša zabrinutost nije lakšom postala, 
pošto Nas prečasni zastupnici Episkopata po 
svojoj dužnosti istinito izvijestiše, kad su Nas 
u bolesti pohodili. Pored mnogo utješnih i po- 
budnih stvari iz junačke borbe svojih vjernika 
za vjeru, nijesu mogli, uza svu ljubav k narodu 
i domovini i uza sve nastojanje umjereno suditi, 
mimoići i bezbrojno mnogo žalosnih i pokudnih 
događaja. Saslušavši njihove izvještaje smije- 
mo s dubokom zahvalnosti prema Bogu reći s 
Apostolom ljubavi: »Nemam veće radosti od 
loga, da čujem, moja djeca u istini da hode« 
(3. Jo. 4.). Ali sloboda, koju traži odgovorna 

Naša apostolska služba, i volja vana i su elom 
kršćanskom svijetu predočiti zbilju u svoj svo- 
joj težini, zahtijevaju 1 da dodamo : Nemamo 
veće brige, jače pastirske žalosti, nego kad ču- 
jemo: mnogi ostavljaju put istine (ef. 2. Petr, 
2 2). 
1. Konkordat. 

časna Braćo, ljeti 1933. pri- 
hvatili prijedlog viade Reicha da na osnovu 
nacrta od prijašnjih godina povedemo pregova- 
ranja o konkordatu i kad smo ga na zadovolj- 
stvo svih vas svečano sklopili, vodila Nas je 
dužna briga da osiguramo slobodu .za spaso- 
nosno djelovanje Crkve u Njemačkoj i za spa- 
senje duša vama povjerenih, ali ujedno i iskre- 
na želja, da bitno poslužimo mirnome razvitku 
i blagostanju njemačkog naroda. 

Unatoč mnogima i teškim sumnjama, ne 
bez muke, odlučismo privoljeti. Htjeli smo, ko- 
liko čovjek može, poštedjeti naše vjerne sinove 
i kćeri u Njemačkoj od napetosti i trplj enja, 
koja su se mogla inače sa sigurnošću očekivati 


Kad smo Mi, 


u tadanjim prilikama. I htjeli smo svima činje-. 


nicom pokazati, da Mi, jedino tražeći Krista n 
što je Kristovo, nikome ne uskraćujemo ruke 
pomirnice Majke Crkve, ako je sam ne odbija. 

Ako drvo mira, koje smo Mi sa čistom na- 
kanom zasadili u njemačku zemlju, ne donosi 
plodova, koje smo željeli na korist vašeg na- 
roda, ne će u ovom širokom svijetu nitko, koji 
ima oči da vidi i uši da čuje, danas još moći 
da reče, kako je krivnja na Crkvi i njezinoj 
Glavi. Iskustvo prošlih godina objašnjuje odgo- 
vornosti i otkriva spletke, koje od početka nijesu 
išle ni za čim drugim, nego za borbom unište- 
nja. U brazde, u koje smo Mi nastojali posijati 
sjeme iskrenog mira, drugi su sipali — kao ne- 

prijatelj u Svetom Pismu (Mt. 18, 25.) — ku- 
kolj nepovjerenja, nesloge, mržnje, ozloglaši- 
vanja potajnog i javnoga, iz tisuću izvora i sa 
svim sredstvima načelnog neprijateljstva prema 
Kristu i njegovoj Crkvi. Njima i samo njima, 
kao i njihovim zaštitnicima potajnim i očitima, 
ima se pripisati odgovornost, što še mjesto duge 
mira pokaza na obzorju Njemačke razorni olujni 
oblak vjerskih borba. 

časna Braćo, Mi smo odgovornim upravlja- 
čima sudbinom vaše zemlje neprestano predo- 
čivali posljedice, koje moraju nužno nastati, 
ako se takove struje trpe ili pače promiču. Sve 
smo učinili, da obranimo svetost zadane riječi, 
nepovredivost slobodno preuzetih obveza protiv 
teorija i čina, koji, gotovo službeno odobreni, 
uništiše svako povjerenje i oteše vrijednost i 
unapredak svakoj zadanoj riječi. Kad jenoć 
bude vrijeme, da ta Svoja nastojanja otkrijemo 
cijelome svijetu, svi će ljudi, koji dobro misle, 
znati, gdje se imaju tražiti čuvari mira i gdje 
rušitelji mira. 

Svak, koji ikoliko osjeća ljubavi do istine, 
koji je sačuvao u svom srcu sjenu osjećaja za 
pravednost, morat će priznati, da je u tim te- 
škim i važnim godinama poslije konkordata sva- 
ku Našu riječ i svako Naše djelo prožimala 
vjernost sklopljenog ugovora. Ali će se morati 
sa čuđenjem i s najdubljim nezadovoljstvom 
ustanoviti, kako je druga strana učinila svojim 
nepisanim pravilom, da ugovor izvraća, mimo- 
ilazi, nateže, najzad više ili manje javno po- 
vređuje. 

Unatoč svoj Našoj umjerenosti, koju smo 
pokazali ne iz proračunane zemaljske koristi ili 
pače od nedostojne slabosti, nego jedino iz volje, 
da možda zajedno s kukoljem ne iščupamo i koju 
dobru biljku; u namjeri, da ne sudimo prije 
javno, dok ne sazriju duhovi za neuklonivost 

toga suda; u odlučnosti, da konačno ne zanije- 
čemo ugovornu vjernost drugih pr ije, i dona 
ljezni govor stvarnosti razdere kopr e kojom 
se umjela i umije prikriti po nacrtu skovana 
navala na Crkvu. I danas jos, kad otvorena 
borba protiv konfesionalnih škola, konkordatom 
zajamčenih, i kad oduzeta sloboda glasovanja 
onima, koji imaju pravo na katoličko odgajanje, 
očituju na osobito bitnom području života 
Crkve žalosnu ozbiljnost stanja i besprimj erno 
duhovno nasilje vjernika — svjetuje Nas očin- 
ska skrb za spasenje duša, da ne napuštamo i 
ako slabe izglede za povratak k ugovornoj vjer- 
nosti i dužnome sporazumu. ša 

Uvažujući molbe prečasnih biskupa Mi 
ćemo i unaprijed neumorno kod upravljača va- 
šeg naroda braniti povrijeđeno pravo i, ne ma- 
reći za časoviti uspjeh ili neuspjeh, samo slu- 
šajući Svoju savjest i pastirsku dužnost, pro- 
tiviti se poimanju, koje ide za tim, da doku- 
mentom utvrđeno pravo uguši javnom ili pri- 
krivenom silom. ' 

Ali, Časna Braćo, druga je svrha ovog pi- 
sma. Kao što ste Nas u Našoj bolesti ljubezno 
pohodili, tako se i Mi obraćamo na vas i preko 
vas na katoličke vjernike u Njemačkoj, koji su, 
kao sva djeca u trpljenju i tjeskobi, osobito bli- 
zu srcu zajedničkog Oca. U ovaj čas, kad se 
vaša vjera iskušava kao pravo zlato u ognju 
nevolje i prikrivenoga ili javnog progonstva, 
kad ste opkoljeni s tisuću oblika organizirane 
vjerske neslobode, kad vas teško tišti nedosta- 
tak istinskog obavješćivanja i obrane s redo- 
vitim sredstvima, imate dvostruko pravo na 
riječ istine i duševnog jačanja od Onoga, čijemu 
je prvom predhodniku Spasitelj upravio ove 


značajne riječi: »Ja se molih za tebe, da vjera | 


tvoja ne prestane, i ti obrativši se utvrdi braću 
svoju« (Lc. 22, 32.). ' 

2. Prava vjera u Boga, 


= Prije svega, Časna Braćo, starajte se, da se 
vjera u Boga, prvi i nenadomjestivi temelj sva- 
koj vjeri, očuva čista i cjelovita u njemačkim 
krajevima. Ne vjeruje u Boga onaj, koji riječ 
Bog govornički upotrebljava, nego samo onaj, 
koji s tom riječi spaja istinsku i dostojnu spo- 
znaju o Bogu, 

Tko u panteističkoj maglovitosti Boga sa 
svijetom poistovjetuje, Boga u svijetu posvje- 
tuje i svijet u Bogu pobožanstvuje, ne pripada 
onima, koji vjeruju u Boga. 

Tko, kako se kaže, starogermansku prije 
kršćanstva predodžbu o mračnom  neličnom 
udesu stavlja na mjesto ličnog Boga, niječe 
Božju mudrost i providnost, koja »snažno i do- 
ibrostivo vlada od jednog kraja svijeta do dru- 
"goga« (Sap. 8, 1) i sve vodi dobromu svršetku. 
Takav ne može zahtijevati, da se ubraja među 
prave vjernike. 

Tko rasu ili puk ili državu ili državni oblik, 
nosioce državne vlasti ili druge osnovne vrije- 
 dnosti čovječjeg društva — što.sve ima u narav- 
nom redu bitno i časti vrijedno mjesto — izluči 
.iz te njihove ljestve zemaljskih vrijednosti i uči- 
ni ih najvećim pravilom svega, i vjerskih vrije- 
dnosti, i pobožanstveni idolopoklonstvom, taj 
izvraća i patvori poredak, koji je stvorio i zapo- 
vjedio Bog. Takav je čovjek daleko od prave 
vjere u Boga i poimanja života po vjeri. 

M Promislite pažljivo, Časna Braćo, kako se 
sve više zlo upotrebljava u govoru i u pismu 
presveto Ime Božje kao besmislena etiketa za 
više ili manje samovoljni oblik čovječjeg traže- 
nja i teženja. Djelujte među vašim vjernicima, 
da budno odbiju takovu zabludu, kako to zaslu- 
žuje. Naš Bog jest Bog osobni, nadčovječji, 

svemogući, neizmjerno savršeni, jedan u Troj- 
stvu osoba, troogobni u jedinstvu Božanske na- 
ravi, Stvoritelj svega stvorenog, Gospodar i 
Kralj i posljednja svrha povijesti svijeta, koji 
ne trpi ine može trpjeti pored sebe drugoga 
boga. 

Taj Bog dao je kao vrhovni vladar svoje 
zapovijedi. One nijesu zavisne. od vremena i 
prostora, zemlje i rase. Kao što sunce Božje 
svijetli nad svima ljudima, tako i njegov zakon 
ne priznaje nikakovih povlastica i izuzetaka, 
Vladari i podložnici, okrunjeni i neokrunjeni, ve- 
liki i mali, bogati i siromašni jednako su podlo- 
žni njegovoj riječi. Iz cijelosti stvoriteljskih 
njegovih prava izvire bitno cijelost prava na 
apsolutnu poslušnost pojedinaca i svih kolikih 
društava. To pravo na poslušnost obuhvata sva 
područja života, u kojima ćudoredna pitanja 
zahtijevaju podudaranje s Božjim zakonom i 
s time sklad promjenljivih ljudskih naredaba sa 
svim nepromjenljivim Božjim odredbama.  , 

Samo površni duhovi mogu pasti u zablu- 
du, da govore o nacionalnom Bogu, o nacional- 
noj vjeri, i da mahnito kušaju zatvoriti u gra- 
nice pojedinog naroda, u krvni tjesnac pojedi- 
ne rase, Boga, Stvoritelja svijeta, Kralja i Za- 
konodavca svih naroda, pred čijom su veličinom 
narodi maleni kao kaplje u kablu vode (Is. 40, 
15). : 
Biskupi Kristove Crkve postavljeni »za ono, 
što se na Boga odnosi« (Hebr. 5, 1) moraju 
bdjeti, da takove pogubne zablude, iz kojih obi- 
čno izlaze još pogubniji čini, ne nađu mjesta 


kod vjernika. Njihova je sveta službena duž-. 


nost, koliko do njih stoji, sve učiniti, da se za- 
povijedi Božje uvažuju i vrše kao neoborive 
dužnosti ćudorednoga i uređenog života, privat- 
nog i javnoga; da se ne grde prava Božjeg Ve- 

ličanstva, ime i riječ Božja (Tit. 2, 5); da za- 
muknu psovke na Boga u riječi i pismu i slici, 
danas mnogobrojne kao pijesak na obali mora; 
i protiv tvrdoglavog i lukavog duha, koji Boga 
niječe, prezire i mrzi, da ne malakše nikad po- 
Mirbena molitva vjernika, koja će se svaki čas 
dizati kao kad k Svevišnjemu i zaustavljati 
njegovu osvetnu ruku. « 

Zahvaljujemo vama, Časna Braćo, vašim 
Svećenicima i svim vjernicima, koji su u obrani 
prava Božjeg Veličanstva protiv nasrtljivog 
novog poganstva, nažalost mnogo podupiranog 
moćnom ličnošću, vršili i vrše svoju kršćansku 
dužnost, Ta je zahvala napose duboka i združe- 
na s priznanjem i udivljenjem za one, koji su 
vršeći tu svoju dužnost zavrijedili da za Božju 
stvar podnose pregaranja i trpljenja. 


3. Prava vjera u Isusa Krista. 


Nijedna vjera u Boga ne će se trajno odr- 
žati čista i neokaljana, ako se ne naslanja na 
vjeru u Isusa Krista. »Nitko ne zna Sina nego 
Otac; niti Oca tko zna nego Sin, i komu Sin 
hoće objaviti« (Mt. 11, 27). »Ovo je život vje- 
čni, da upoznaju Tebe, jedinoga Boga istinitoga, 
i koga si poslao, Isusa Krista« (Jo. 17, 3). Dakle 
nitko ne smije reći: ja vjerujem u Boga i to je 
dosta za moju vjeru. Riječ Spasiteljeva ne do- 
pušta takovih izmicanja. »Koji god poriče Sina, 
ni Oca nema, a koji priznaje Sina, i Oca ima« 
(1. Io, 2, 23). * 

U Isusu Kristu, utjelovljenom Sinu Bo- 
žjem, očitova se punina Božje Objave. »Bog, 
koji je nekada mnogo puta i različitim načinom 
govorio ocima po prorocima, progovori nam u 
posljednje dane ove po Sinu ((Hebr. 1, 1. 2). 
Svete Knjige Staroga Zavjeta sve su riječ Bo- 
žja, sastavni dio Božje Objave. Kako zahtijeva: 

postepeno razvijanje Objave, na Knj igama Sta- 
roga Zavjeta hvata se Jos sumrak, koji imao 
pripraviti potpuno danje svijetlo _Otkuvplj enja. 
U nekim čestima pripovijeda se o čovječjim ne- 
savršenostima, slaboćama i grijesima, kako to 
drukčije i ne može da bude, kad se radi o knji- 


gama povijesti i zakonodavstva. Pored neiz- | 


mjerno mnogo uzvišenih i plemenitih stvari go- 
vore i o težnjama površnim i zemaljskim, koje 
se različito ponavljahu u starozavjetnom naro- 
du, nosiocu Objave i Božjeg obećanja. Ali svak, 
koji nije zaslijepljen predrasuđom i strašću, 


ipak lako vidi, kako unatoč ljudskim slaboća- 


ma, o kojima nas izvješćuje biblijska povijest, 
još jače blista Božje svijetlo s ognjišta spasenja, 
koje slavlje slavi nad svim slaboćama i grije- 
sima. 

I uprav na takovu, često tamnom dnu, na- 
preduje spasonosni uzgoj Vječnoga u. dalekim 
vidicima, koji ujedno upućuju, opominju, po- 


tresuju, dižu i usrećuju. Samo zaslijepljenost 1. 


oholost mogu oči zatvoriti od spasonosnog bla- 
ga, što ga krije Stari Zavjet. Tko dakle hoće 
odstraniti iz Crkve i škole povijest i obučnu 
mudrost Starog Zavjeta, taj pogrđuje riječ 
Božju, pogrđuje nacrt spasavanja Svemogu- 
ćeg i usku i ograničenu misao ljudsku posta- 
vlja sucem nad Božjim povijesnim nacrtom. 
Niječe vjeru u Isusa Krista, koji se zaista po- 
javio u tijelu, koji je uzeo čovječju narav od 
naroda, što ga poslije na križ pribio. Nikako 
ne razumije svjetske drame Sina Božjega, koji 
zločinstvu onih, što su ga na križ raspeli, na- 
suprot stavi velikosvećeničko Božje djelo otku- 


piteljske smrti i tako učini, da Stari Zavjet na- 


đe u Novome svoje ispunjenje, svoj završetak 
i uzvišenje. 


f 

Objava postigavši vrhunac u Evanđelju 
Isusa Krista jest konaćna, obvezatna za navi- 
jek. Ta Objava ne dopušta nikakovih dodataka 
ljudskom rukom, još manje kakvih nadomje- 
staka ili kakovih zamjena samovoljnim »obja- 
vama«, što bi ih neki moderni glasnici htjeli 
izvesti iz tako zvanog mita krvi i rase. Otkako 
je Krist, Božji Pomazanik, izvršio djelo otku- 
Pljenja, skršio vlast grijeha i zaslužio milost 
biti djecom Božjom, otada nema drugog imena 
pod nebom danoga ljudima, kojim bi se mogli 
spasiti, osim Imena Isusova (Act. Ap. 4, 12). 
I nijedan čovjek, sve da i sve zna i sve umije i 
da ima svu zemaljsku vlast u rukama, ne može 
drugog temelja da postavi, osim onoga, koji je 
već postavio Isus Krist (1. Cor. 3, 11). Tko se 
drzne svetogrdno ne poznavajući bitnu razliku 
između Boga i stvora, Boga-čovjeka i čovjeka, 
staviti pored Krista ma kojeg smrtnika, pa 
bio on i najveći svih vremena, ili ga pače sta- 
viti nad Krista i protiv Krista, taj je mahnit 
prorok, koga strahovito pogađa riječ Svetog 
Pisma: »Onaj, što živi na nebesima, smije im 
se« (Ps. 2, 4). 


4. Prava vjera u Crkvu. 


Vjera u Isusa Krista ne bi se očuvala čista 
i nepokvarena, kad ne bi bila štićena i branjena 
vjerom u Crkvu, stup i tvrđu istine (1. Tim. 


_8, 15). Sam Krist, Bog blagoslovljeni u vijeke, 


podigao je taj stup vjere. Njegova zapovijed 
slušati Crkvu (Mt. 18, 17), u riječima i zapovi- 
jedima Crkve slušati njegove riječi i zapovi- 
jedi (Le. 10, 16), vrijedi za ljuđe svih vremena 
i svih krajeva. Crkva ustanovljena od Otkupi- 
telja jest jedna za sve narođe i sve narodnosti. 
Pod njezinim svodom, koji kao Božji svod pre- 
svođuje čitavu zemlju, jest mjesto i domovina 

za sve narode i sve jezike, ima prostora da se' 


Crkve tako široka, da u razvijanju prema volji 


njihovu pravom nastojanju plodove uzgoja i 
napretka, blagoslivlja ih i promiče, samo kad to 
može po savjesti. Ali Crkva i zna, da ta sloboda 
ima i granica, označenih zapovijeđu Božjeg 
Veličanstva, koja je htjela i osnovala tu Crkvu 
kao mnerazdjelivo jedinstvo u svemu bitnome. 
Tko dira u to jedinstvo i nerazdjeljivost, uzima 
Zaručnici Kristovoj jedan od zlatnih vijenaca, 
kojima ju je sam Bog ovjenčao. On podlaže 
njezinu Božju zgradu, sazidanu ma vječnim te- 
meljima, ispitivanju i preoblikovanju gradite- 
lja, kojima Otac nebeski nije dao nikakove 
vlasti. ' 

Božje poslanje Crkve, što ga vrši među lju- 
dima po ljudima mora izvršivati, može biti bolno 
potamnjeno čovječjim, kadšto odviše čovječjim, 
što od vremena do vremena opet niče kao ku- 
kolj posred pšenice kraljestva Božjega. Komu su 
poznate Spasiteljeve riječi o sablaznima i onima, 
koji sablažuju, zna, kako ima Crkva i svaki po- 
jedinac suditi, što je grijeh bio i što jest. Ali tko 
ge oslanja na te žalosne opreke između vjere i 
života, između riječi i djela, između vanjskog 
vladanja i unutarnjeg osjećanja kod pojedinaca 
— pa bilo ih i mnogo — zaboravlja ili pače svi- 
jesno mukom mimoilazi bezbroj pravog nastoja- 
nja oka kreposti, duh pregaranja, bratsku lju- 
bav, junačku svetost tolikih članova Crkve, taj 
pokazuje žalosnu sljepotu i nepravednost. I kad 

se poslije sasvim jasno spozna, da on strogu 
mjeru, kojom mjeri mrženu Crkvu, u isti čas 
zaboravlja, kad se radi o zajednicama druge 
vrsti, koje su mu bliže po sreu ili koristi, tada 
se pokazuje u svojem tobože povrijeđenom osje- 
čaju čistoće sličan onima, koji po oštrim riječi- 
ma Spasiteljevim vide trun u oku brata, a ne 
opažaju brvna u svojem. Ali ma kako malo bila 
čista nakana onih, koji se bave ljudskim slabo- 
ćama u Crkvi, praveći od toga zvanje, pače često 
puta nisko trgovanje, i premda vlast crkvenih 
službenika, temeljeći se na Bogu, ne stoji do nji- 
hove čovječje i ćudoredne visine, ipak nema ni- 
jednog doba, nijednog pojedinca, nijedne zaje- 
dnice, da ne bi trebali pošteno ispitivati savjest, 
nesmiljeno se čistiti, obnoviti se u mišljenju i 
djelovanju. U Našim Enciklikama O Svećenstvu 


.i Katoličkoj Akciji zakljinjući upozoravali smo 


na svetu dužnost sve članove Crkve, a nada sve 


- članove svećeničkoga i redovničkog staleža i one 


svjetovnjake, koji apostolski djeluju, da vjeru i 
život dovedu u sklad, koji zahtijeva zakon Božji 


. i koji Crkva neumorno traži. I također danas s 


najdubljom ozbiljnosti ponavljamo: Nije dosta 
Pribrajati se Crkvi Kristovoj, nego treba biti 
živi član te Crkve, u duhu i istini. A takovi su 
samo oni, koji su u milosti Gospodinovoj i ne- 
prestano hodaju u njegovoj nazočnosti — u ne- 
dužnosti ili u istinitoj i djelotvornoj pokori. Ako 
je Apostol naroda, »izabrana posuda« mrtvio 
svoje tijelo, da ne bude, dok drugima propovije- 
da, sam zabačen (1. Cor. 9, 27), može li biti za 
ostale, kojima je u rukama čuvanje i širenje 
kraljevstva Božjeg, koji drugi put nego najunu. 
tarnjija veza apostolata i njihova vlastitog po- 
svećenja? Samo tako pokazat će se današnjemu 
čovječanstvu i u prvom redu protivnicima Crkve, 
da sol zemlje i da kvasac kršćanstva nijesu 

obljutavili, nego su sposobni i spremni čovjeky 


sadašnjosti, koji je u sumnji i zabludi, u ravno+ 
dušnosti i duhovnoj zabuni, kome je vjera dotu- 
žila i koji je daleko od Boga, duhovno obnoviti i 
pomladiti. čega — priznali ili ne priznali — tre- 
baju danas više nego ikad. Samo kršćani, koji 
budno paze na same sebe i otklanjaju svaku te- 
žnju za onim, što je čisto vanjsko i svjetovno, 
ako se ozbiljno drže zapovijedi Božjih i Crkvenih, 
i ako pokazuju ljubav Božju i djelotvornu ljubav 
k bližnjemu, moći će i morat će biti primjer _i 


vodič iz dna bolesnomu čovječanstvu, koje traži .' 


potpor i smjer, ne će li se, da svijet zateče stra- 
hovita nesreća ili neopisivo propadanje. 

Svaka prava i trajna obnova zapravo dolazi 
od svetišta, od ljudi, koje je pokretala i oduše- 
vljavala ljubav prema Bogu i prema bližnjemu. 


Svojom velikodušnom pripravnosti da poslušaju . 


svaki Božji poziv i da ga ostvare najprije u sa- 
mima sebi, u sve većoj poniznosti i sa sigurnošću 
onih, koji su od Boga pozvani, prosvijetliše i 
obnoviše svoje doba. Gdje revnost obnove nije 


izišla iz čistog vrela lične savršenosti, nego je . 


bila provala strastvenih pobuda, smutila je, 


mjesto da razbistri, srušila je, mjesto da sazida. 
Ne rij etko bila je ishodište zabludama mnogo 
gorima od onih, koje se htjelo ili se umišljalo 
liječiti. Zacijelo, Duh Božji duše, gdje hoće (Iv. 
>» 8). On može od kamenja podignuti izvršitelje 
svojih namjera (Mt. 3, 9, Le, 3, 8), i odabira 
oruđa svoje volje po svojem nacrtu, a ne ljud- 
skome. Ali onaj, koji je Crkvu osnovao i u Du- 
hovskoj oluji pozvao je na život, ne razmeće te- 
melje ustanove spasenja, koje je sam položio. 
Koga Duh Božji potiče, ima po sebi pravo unu- 
tarnje i vanjsko držanje prema Crkvi, plemeniti 
rod s drva križa, Duhovski dar Božjeg Duha za 
svijet, kome treba vodstva. 


rr 

U vašim krajevima, časna Braćo, sve se 
jače hrpimice čuju glasovi, koji pozivaju na 
otpad od Crkve. Među glasnicima ima mnogo i 
takovih, koji svojom službom nastoje probuditi 
dojam, kao da je taj otpad od Crkve i s time po- 


. Vezana nevjernost prema Kristu Kralju osobito 


uvjerljiv i zaslužan oblik vjernosti današnjoj 
državi. S prikrivenim ili očitim pritiskom, sa 
strahovanjem, s prijetnjama gospodarskih, slu- 
žbenih, građanskih i drugih šteta ugnjetavaju 
se nezakonito i nečovječno vjerni katolici, naro- 
čito neki razredi katoličkih činovnika. S očin- 
skim ganućem osjećamo i duboko trpimo s onima, 
koji su svoju vjernost Kristu i Crkvi morali tako 
skupo platiti. Ali došlo se do one točke, gdje se 
radi o posljednoj svrhi, o spasenju ili propasti, 
i gdje je stoga vjerniku put junačke jakosti je- 
dini put spasenja. Kad kušač ili tlačitelj pristupi 
vjerniku s izdajničkim prišaptavanjem, da izađe 
iz Crkve, tada mu može — i ako ga to stajalo 
teških zemaljskih žrtava — samo ponoviti onu 
Spasiteljevu riječ: »Odlazi soteno, jer je pisano: 


Gospodinu Bogu svomu klanjaj se i njemu jedi- 


nom služi« (Mt. 4, 10; Le. 4, 8). A Crkvi će go- 
voriti: Ti si moja majka od dana mojeg djetinj- 
stva, moja utjeha u životu, moja zagovornica na 
smrti, neka prione jezik moj za usta moja, ako se 
— popuštajući zemaljskim mamljenjima i prijet- 
njama — iznevjerim Krsnomu svojem zavjetu. 
Onima pak, koji misle, da mogu s vanjskim otpa. 
dom od Crkve spojiti unutarnju vjernost prema 
Crkvi, neka im bude opomena Spasiteljeva riječ: 
»Koji se odreče mene pred ljudima, njega ću se 
i ja odreći pred Ocem mojim, koji je na nebesi- 
ma« (Lc. 12, 9), 


5. Prava vjera u Primat (prvenstvo). 
Vjera Crkve ne bi se očuvala čista i nepo- 
kvarena, kad“ne bi bila poduprta vjerom u Prf- 

mat rimskog biskupa, U isti čas, kad je Petar,/ 
prije svih Apostola i učenika, ispovjedio svoju 
vjeru u Krista, Sina Boga živoga, njegovu je 
vjeru i ispovijest nagradio Isus Krist odgovorom, 
da će sazidati svoju Crkvu, jedinu Crkvu, ha 
Petru, Stijeni (Mt. 16, 18). Zato su vjera u Kri- 
sta, u Crkvu, u Primat u svetoj uzajamnoj vezi. 
Prava i zakonita vlast jest svagdje veza jedin- 
stva, izvor snage, zaštita protiv raspadanja i, 
cijepanja, jamstvo budućnosti. A to se obisti- 
njujie u najvećem i najuzvišenijem smislu ondje, 
gdje je, kako je to jedino u Crkvi, takovoj vlasti 
obećano nadnaravio vodstvo Duha Svetoga i 
njegova nenadvladiva zaštita, Ako vas ljudi, 
koji nijesu složni ni u vjeri Krista, stanu mamiti 
i začaravati njemačkom nacionalnom crkvom, 
tada znajte, da ona nije ništa drugo nego nije- 
kanje jedine Kristove Crkve, očit otpad od Kri- 
stove zapovijedi, da se Evanđelje propovijeda 
cijelom svijetu, što može učiniti samo opća Cr- 
kva. Povijesni razvitak drugih nacionalnih crka- 
va, njihova duhovna ukočenost, njihovo gušenje 
i zarobljavanje od zemaljskih sila pokazuje 
očajnu neplodnost, u koju neminovno pada sva- 
ka loza rastavljena od živog trsa Crkve. Tko se 
dakle takovim vogrešnim razvijanjima odmah 
od prvih početaka opre sa svojim budnim i od- 
lučnim Ne, služi nesamo čistoći svoje kršćanske 
vjere, nego i zdravlju i životnoj snazi svojeg 
naroda. ' 


6. Ne valja krivotvoriti svete riječi i pojmove. 


Morat ćete, Časna Braćo, imati osobito 
budno oko, kad se vjerskim temeljnim: pojmo- 
vima oduzima njihov bitni sadržaj i daje im se 
svjetovni smisao. 

Objava u kršćanskim smislu jest riječ Božja 
ljudima. Istu tu riječ upotrebljavati za prišap-“ 

'ćivanje krvi i rase, za isijavanje povijesti naro- 
da u svakom slučaju uzrokuje zabunu. Tako pa- 
tvoren novac ne zaslužuje da uđe u jezično blago 
vjernog kršćanina. 

Vjera je tvrdo držanje za istinu onoga, što 
je Bog objavio i što nam po svojoj Crkvi predla- 
že vjerovati: jest » dokaz za one stvari, kojih 
ne vidimo« (Hebr, 11, 1). Radosno i ponosno po- 
uzdanje u budućnost svojeg naroda, što je sva- 
komu drago, označuje nešto sasvim drugo nego 
vjera u religijskom smislu. Upotrebljavati jedno 
mjesto drugoga, htjeti da se jedno nadomjesti 
drugim, pa onda zahtijevati, da ga uvjeren 
kršćanin prizna »vjernikom«, jest pusta igra 
riječima ili svijesna pomutnja pojmova ili još 
što gore. 

Besmrtnost u kršćanskom smislu jest život 
čovjeka poslije zemaljske smrti kao ličnoga poje- 
dinačnog bića — za vječnu nagradu ili za vječnu 
kaznu.. Tko riječju besmrtnost ne će da drugo 
označi nego kolektivno nastavljenje života u 
daljnjem postojanju svojeg naroda kroz neodre- 


«đeno dugu budućnost na ovom svijetu, taj izvra- 
ća i patvori temeljne istine kršćanske vjere, 


drma temelje svakoga religijskog naziranja, 
koje zahtijeva opći ćudoredni poredak. Koji ne 
će da bude kršćanin, neka se barem odreče, da 


jezično blago svoje nevjere umnoži kršćanskom 


jezičnom imovinom. 

Istočni je grijeh nasljedna prava krivnja, 
i ako ne lična, potomaka Adama, koji u njemu 
sagriješiše (Rom. 5, 12), gubitak milosti i time 
života vječnog, sa sklonošću na zlo, koju svak 
mora potisnuti i nadvladati milošću, pokorom, 
borbom i ćudorednom snagom. Muka i smrt 
Sina Božjega otkupila je svijet od nasljednog 
prokletstva grijeha i smrti, Vjera u te istine, 


kojima se danas u vašoj domovini plitko rugaju 

Kristovi protivnici, pripada neotuđivom blagu/ 


kršćanske vjere. od 
Kriš Kristov, pa bilo već i samo njegovo im& 
mnogima ludost i sablazan (1. Cor. 1, 23), za 
kršćanina ostaje posvećeni znak otkupljenja, 
stijeg ćudoredne veličine i jakosti. U njegovoj: 
sjeni živimo. U njegovu cjelovu umiremo. Na 
našem grobu neka stoji kao vjesnik naše vjere, 
svjedok našeg ufanja na vječno svijetlo. 
Poniznosfu duhu Evanđelja i molitva za 
Božju pomoć daju se združiti sa štovanjem sa- 
moga sebe, sa samopouzdanjem i s junačkim du- 
hom. Crkva Kristova, koja u svim vremenima: 
sve do najnovije sadašnjosti broji više ispovije- 
dalaca i svojevoljnih mučenika nego i koje drugo: 
ćudoredno društvo, pa joj stoga ne treba s tako- 
vih strana pouke o junačkom duhu i junačkim 


djelima. I odvratna oholost tih novotara. plitko: | 


govoreći o kršćanskoj poniznosti kao o pokunje- 
nosti i nejunačkom duhu ruga se samoj sebi. 
Milost u širem, nepravom smislu može se 
sve zvati, što stvor dobiva od Stvoritelja. Ali 
riječ milost u pravom kršćanskom smislu  obu- 
hvata nadnaravne darove ljubavi Božje, prija- 
znost i djelovanje Božje, čime on čovjeka diže 
do onoga najunutarnjijeg sjedinjenja sa svojim 
životom, što Novi Zavjet zove Božjim djetinj- 
stvom (posinaštvom). »Vidite, kakovu nam je 
ljubav dao Otac, da se djeca Božja zovemo i je- 
smo« (1. Jo. 8, 1). Odbijanje ovoga nadnaravnog 
uzdignuća po milosti iz tobožnjega posebnog 
njemačkog značaja jest zabluda, otvoreni navje- 
štaj borbe protiv temeljne istine kršćanstva. Iz- 
jednačivanje nadnaravne milosti s naravnim 
darovima je zahvatanje u jezično blago, stvore- 
no 1 posvećeno vjerom. Pastiri i čuvari Božjeg 
naroda dobro će učiniti, da se budno opru tomu 
svetogrdnom otimanju i toj pometnji duhova. 

7. Čudoredna nauka i ćudoredni poredak. 

Na pravoj i nepokvareno saćuvanoj Božjoj 
vjeri temelji se ćudorednost čovjećanstva, Svi 
pokušaji, da se ćudoredna nauka i ćudoredni po- 
redak digne s granitnoga vjerskog temelja i 
postavi na pomićan pijesak ljudskih pravila, vo- 
de ranije ili kasnije pojedince i zajednice moral- 
nom propadanju. Bezumnik, koji u svom srecu 
govori: nema Boga, hodat će putovima moralne 
pokvarenosti (Ps. 18, 1. ss.). Broj takovih bez- 
umnika, koji drsko poduzimaju da rastave ćudo- 
rednost od vjere, ima danas legija. Ne vide ili 
ne će da vide, kako, odstranjujući konfesionalnu 
obuku, to jest jasno i određeno kršćanstvo iz 
obuke i odgoja, sprečavajući suoblikovanje dru- 
šštvenoga i javnog života, trče stazama duhovnog 
:siromaštva i ćudorednog propadanja. Nikakova 
državna sila, nikakav čisto zemaljski ideal, ma 
kako velik i plemenit, ne može zadugo nadomje- 
stiti najdublje i najodlučnije pobude, koje izviru 
"iz vjere u Boga i u Isusa Krista. Ako se poziva 
na opće dobro, kad se radi o najtežim žrtvama, 


. kad treba zatajiti svoj mali ja, cduzevši ćudore- 


dnu potporu, koja izlazi iz vječnoga i Božanskog, 
iz vjere, koja diže i tješi Onim, koji dobro nagra- 
đuje, a zlo kazni, tada nebrojeni ljudi ne će vrši- 
*ti svoje dužnosti, nego će od nje bježati. Savje- 
sno vršenje deset zapovijedi Božjih i zapovijedi 
Crkvenih, a te potonje nijesu ništa drugo nego 
maredbe k Evanđeoskim pravilima, jest za sva- 
koga pojedinog čovjeka neporedljiva škola pro- 
mišljene samozataje, ćudorednog jačanja i od- 
gajanja značaja. Škola, koja mnogo zahtijeva, 
ali ne previše. Dobri Bog, koji kao zakonoda- 
vac govori: »Moraš«, daje svojom milosti da se 
i može njegova zapovijed izvršiti. Ne iskoristiti 
ćudoredne snage od takove djelotvornosti ili im 
svijesno zakrčiti put u odeajanje naroda, jest 


m. 


trahov ito sudjelovanje u vjerskom osiromaši- 
im iu naroda. Izručiti ćuđorednu nauku ljudsko- 
me naziranju, koje se u vremenu mijenja, mjesto 
usidriti je u svetoj volji: vječnog Boga, u njego- 
vim zapovijedima, znači otvoriti vrata re \zornim 
silan na. Zato promicati napuštanje vječnih pra- 
vila objektivne ćudoredne nauke u odgajanju 
savjesti, u oplemenjivanju na svim područjima 
života i u svim uređajima jest grijeh protiv bu- 
dućnosti naroda, kojega će gorke plodove morati 
kušati idući naraštaj. 


S. Priznavanje naravnog prava. 


Zlokobna je oznaka današnjeg vremena, što 
hoće rastaviti od prave vjere i od objavljenih 
Božjih zapovijedi nesamo ćudorednu nauku, ne- 
go i temelje prava i pravnog upravljanja, Ovdje 
mislimo-osobito na tako zvano naravno pravo, 
koje je prst samog Stvoritelja napisao na ploče 
čovječjeg srca (Rom. 2, 14. ss), i koje može zdrav 
razum, nezaslijepljen grijehom i strašću iz njih 
čitati. U svijetlu pravila toga naravnog prava 
može se svako pozitivno pravo, kojega mu drago: 
zakonodavca, ispitati: njegova naime ćudoredna. 
vrijednost i prema tome njegova zakonitost i 
obveza u savjesti. Oni ljudski zakoni, koji su u 
nerazrešivoj opreci s naravnim pravom, (boluju 
od početne mane, koja se ne može izliječiti ni 
prisilnim sredstvima ni razvijanjem vanjske sile. 
Po tom se mjerilu ima suditi i načelo: »pravo je 
ono, što je narodu korisno«. Zacijelo tomu se 
načelu može dati i pravi smisao, ako se misli, da 
ono, što je ćudoredno nedopušteno, ne može ni- 
kad narodu uistinu koristiti. Međutim je već 
staro poganstvo spoznalo, kako ta rečenica, da 
bude sasvim Prava, zapravo mora biti obrnuta 
i ovako se ima izreći: »Nikad nije nešto korisno, 
ako nije ujedno i ćudoredno dobro. I nije zato 

ćudoredno dobro, jer je korisno, nego jer je ću- 
doredno dobro i korisno je« (Cicero, De officiis 
8, 80). Od toga ćudorednog pravila odijeljeno 
ono načelo značilo bi u međudržavnom životu 
viječno ratno stanje među različitim narodima. 
U narodnom pak životu miješajući korist i pravo 
ne poznaje temeljnu činjenicu, 'da čovjek, koli- 
ko je osoba, ima prava od Boga mu danih, koja 
moraju biti zaštićena protiv svakog pokušaja 
od zajednice, koji bi išao za tim, da ih poriče, 
ukida i sprečava njihovo vršenje. Ne mareći za 
tu istinu pregleda se, da se istinsko opće dobro 
najzad određuje i upoznaje čovječjom naravi s 
njezinim skladnim izjednačenjem između ličnog 
prava i društvene veze, kao i svrhom društva, 
što ga određuje jednaka čovječja narav, Stvori- 
telj je htio društvo kao sredstvo da se potpuno 
razviju pojedinačne i društvene sposobnosti, koje 
ima pojedinac, dajući i primajući, iskoristiti na 
svoje dobro i svih drugih. I one općenitije i više 
vrednote, koje ne mogu pojedinci nego samo 
društvo ostvariti, htio je Stvoritelj najzad radi 
čovjeka, za njegov naravni i nadnaravni razvitak 
i savršenstvo. Odstupanje od toga poretka drma 
stupove, na kojima stoji društvo, iizlaže se 
opasnosti mir, sigurnost, pače i sam opstanak 
društva. 

Vjernik ima pravo da svoju vjeru ispovi- 
jeda i vrši onako, kako to njoj odgovara. Zakoni, . 
koji ispovijedanje i vršenje te vjere sprečavaju 
ili oteščavaju protive se naravnome pravu. 

Roditelji savjesni i svijesni svojoj odgojnoj 
dužnosti imaju pravo prvo. od svakoga drugog 
prava i bitno pravo svoju djecu cd Boga im danu 
odgajati u duhu prave vjere i u skladu s njezi- 
nim načelima i propisima. Zakoni, ili druge sli- 
čne naredbe, koje se ne obaziru na roditeljsku 
naravnopravnu volju u školskim stvarima ili je 


prijetnjama i silom onemogućuju, jesu u opreci 
s naravnim pravom i u svojoj najdubljoj biti 
nećudoredni. 

Crkva, kojoj je povjerena zadaća da čuva i 
tumači Božje naravno pravo, ne može drugo da 
učini, nego da nedavno u stanju javno poznate 
neslobode provedene upise u škole proglasi 
učinkom nasilja, komu nedostaje svaki pravni 
značaj. 


9, Mladeži. 


Zastupajući onoga, koji je u Evanđelju re- 
kao mladiću: »Ako hoćeš da uđeš u život, drži 
zapovijedi« (Mt. 19, 17) upravljamo na mladež 
osobito očinsku riječ. 

Tisuću usta danas vama navješćuje evan- 
đelje, koje nije objavio Otac nebeski. Tisuću 
pera pišu u službi prividnog kršćanstva, koje 
nije Kristovo kršćanstvo.  štamparije i Radio 
dan za danom poplavljuju vas proizvodima, koji 
su neprijateljski vjeri i Crkvi, i bezobzirno i 
uvredljivo napadaju ono, što vam mora biti uz- 
višeno i sveto. 

Znamo, da su mnogi, mnogi od vas za vjer- 
nost vjeri i Crkvi, za pripadanje vjerskim, . u 
konkordatu zaštićenim društvima, morali i da 
moraju podnositi tamna vremena nepoznavanja, 
sumnjičenja, sramote, poricanja svoje domo- 
- vinske vjernosti, mnoge štete u staleškom i dru- 

štvenom životu. Nije Nam nepoznato, kako mno- 
gi neimenovani Kristov vojnik stoji u vašim re- 
dovima, koji žalosna srca, ali uzdignute glave 
nosi svoju sudbinu i utjehu jedino nalazi u mi- 
ž . trpi sramotu za ime Isusovo (Aet. Ap. 

I danas, kad nastupaju nove pogibli i nove 
napetosti, velimo toj mladeži: »Ako vam tko 
navijesti drugo evanđelje protiv onoga što pri- 

miste« na koljenima pobožne majke, s usana 
vjernog oca, iz obuke odgojitelja vjerna svome 
Bogu i svojoj Crkvi »proklet da bude« ( Gal. 1, 
9). Ako država osniva državnu mladež, koja bi 
organizacija imala biti obvezna za sve, tada je, 
nikad ne dirajući u prava vjerskih društava, 
samo sobom razumljiv i neotuđiv pravni zahtjev 
samih mladih ljudi i njihovih za njih pred Bo- 
gom odgovornih roditelja zahtijevati, da te ob- 

vezatne organizacije budu očišćene od svake te- 

žnje neprijateljske prema kršćanskoj vjeri i 

Crkvi, težnje, koja sve do najnovijeg vremena, 

pače i sada, tjera vjerne roditelje u nerješive 

sukobe savjesti, budući da ne mogu dati državi 

ono, što se u ime države zahtijeva, da ne otmu 

Bogu, što je Božje. 

Nitko ne misli da njemačkoj mladeži sta- 
vlja kamenje na put, koji vodi ostvarenju pra- 
vog narodnog jedinstva, odgajanju plemenite 
ljubavi za slobodom, neslomivoj vjernosti domo- 
vini. Ono, čemu se Mi protivimo i moramo pro- 
tiviti, jest opreka, koja se hoće i sustavno ras- 
piruje, njome se rastavljaju ti odgojni ciljevi 
od vjerskih. Zato dovikujemo toj mladeži: Pje- 
vajte svoje pjesme o slobodi, ali nemojte da za- 
boravite nad njima slobodu djece Božje! Ne 
dopustite, da se dostojanstvo te nenaknadive- 
slobode izgubi u ropskim okovima grijeha i tje- 
lesne pohote. Tko pjeva pjesmu vjernosti ze- 
maljskoj domovini, ne smije postati nevjeran 
prebjeg i izdajica svoga Boga, svoje Crkve, 
svoje vječne domovine. Govori vam se mnogo o 
junačkoj veličini u svijesnoj i neistinitoj opreci 
s Evanđeoskom poniznosti i strpljivosti. Ali 
zašto vam se prešućuje, da ima i junaštvo u 
ćudorednoj borbi? Da je očuvanje Krsne nevi- 
nosti junačko djelo, koje bi trebalo imati zaslu- 
ženu ocjenu na vjerskom i naravnom polju? 

Mnogo vam se pripovijeda o ljudskim slabosti- 
ma u povijesti Crkve, Ali zašto vam se prešu- 
ćuju velika djela, koja prate stoljeća, Sveti, koje 
je Crkva proizvela, blagoslov, koji je potekao za 
zapadni uljuđeni svijet iz žive veze te Crkve i 
rašeg naroda? Mnogo vam se govori o športskim 
vježbama. Ako se umjereno i prema cilju vrše, 


da raju tjelesnu jakost, okretnost, što je za mla- 
dež blagodat. Ali se danas športskim vježbama 
često daje opseg, koji ne računa ni sa skladnim 
općim odgojem tijela i duha, ni s potrebnim nje- 
govanjem obiteljskog života, ni sa svetkovanj em 
dana Gospodnjega. S ravnodušću, koja je blizu 
preziru, oduzima se danu Gospodnjem njegov 
posvećeni značaj i sabranost, kako je to prema 
najboljoj njemačkoj predaji, Očekujemo pouz- 
dano, da će vjerna katolička omladina u teškoj 
okolini državne obvezatne organizacije učiniti, 
da se njezino pravo na kršćansko svetkovanje 
dana Gcspodnjega izrijekom uvaži, da radeći 
oko jačanja svojeg tijela ne zaboravi svoje be- 
smrtne duše, da se ne dade nadvladati od zla, 
nego da nastoji zlo nadvladati dobrom (Rom. 12,' 
21), da ostane njezin najuzvišeniji i najsvetiji 
ponos steći na trkalištu vječnog života pobjedo- 
nosni vjenac (1. Cor. 9, 24. s). 


10. Svećenicima i redovnicima. 


Posebnu riječ priznanja, bodrenja, opomene 
upravljamo na svećenike Njemačke, koje u po- 
dređenosti njihovim biskupima u teško vrijeme 
i nemilim prilikama zapada zadaća upućivati 
stado Kristovo na prave putove naukom i pri- 
mjerom, svagdanjim predanjem, apostolskom 
strpljivosti. Ne malakšite, predragi sinovi i su- 
dionici u svetim tajnama, slijediti vječnoga ve- 
likog Svećenika Isusa Krista u njegovoj sama- 
rijskoj ljubavi i skrbi. Hodajte vazda neokaljani 

pred Bogom, neprestano mrtveći sebe i usavršu- 
jući, milosrdno ljubeći sve, koji su vam povje- 
reni, naročito one, koji su u pogibli, koji su 
glabi i koji kolebaju. Budite vođi vjernih, pot- 
pore onima, koji posrću, učitelji onima, koji sum- 
njaju, tješitelji žalosnih, nesehični pomagači i 
svjetovatelji svih. Kušnje i trpljenja, kroz koja 
je prošao va$ narod u poratno vrijeme, ne pro- 
đoše bez traga mimo njegovu dušu, Ostaviše 
napetosti i gorčine, koje se mogu tek pomalo 
izliječiti i pravo nadvladati samo duhom nese- 
bične i djelotvorne ljubavi. Tu ljubav, koja je 
prijeko potrebna oprema apostola, naročito u da- 
našnjem razrovanom i mržnjom iznakaženom 
svijetu, želimo vam i prosimo od Boga u obilnoj 
mjeri. Ta apostolska ljubav učinit će, da mnoge 
nezaslužene gorčine, i ako ne zaboravite, a ono 
barem oprostite, što ih na vašem svećeničkom i 
dušobrižničkom putu ima danas više no ikad. 
Ta ljubav, koja razumije i smiluje se onima, 
koji lutaju, pače i onima, koji grde, nikako ne 
znači i ne može značiti, da se ma kako odričete 
navješćivanja, uvažavanja, srčanog branjenja 
istine i njezina slobodnog primjenjivanja na 
stvarnost, što vas okružuje. Prvi i samo sobom 
najrazumljiviji dar svećeničke ljubavi prema 
svijetu jest služiti istini, i to cijeloj istini, otkri. 
vati i pobijati zabludu, poj avljivala se ona ma u 
kojem obliku, ruhu i liku. Toga se odreći bila bi 
ne samo izdaja Boga i vašeg svetog zvanja, nego 
bi bio i grijeh protiv pravog blagostanja vašeg 
naroda i domovine. Sve one, koji svojim bisku- 
pima drže vjernost, što su je obećali, kad su bili 
zaređeni,. sve one, koji su zbog vršenja svoje 
pastirske službe morali i moraju trpjeti muku i 
progonstvo — mnogi u tamničkim ćelijama i 
koncentracionim logorima — ide zahvala i pri-. 
znanje Oca kršćanstva. 

Isto tako i katoličke redovnike i redovnice 
ide Naša očinska zahvala, združena s dubokim 
sučuvstvovanjem na udesu, što su mnogi od njih 
zbog neprijateljskih mjera protiv redovništva 
istrenuti iz blagoslovnoga i dragog im zvaničnog 
posla. Ako pojedinci pogriješiše i pokazaše se 
nedostojnima svojeg zvanja, njihovi prijestupi, 
i od Crkve osuđeni, ne umanjuju zaslugu goleme 
većine, koji se nesebično i u svojevoljnom siro- 
maštvu trude s predanjem služiti svojemu Bogu 
i svojem narodu. Revnost, vjernost, težnja za 
krepošću, djelotvorna ljubav prema bližnjemu i 
spremnost pomaganja tih redovničkih osoba u 
dušobrižništvu, u službi bolesnika i školi, jesu i 
ostaju slavan prinos privatnom i javnom blago- 
stanju, prema čemu će buduće, mirnije vrijeme 
biti pravednije nego današnje nemirno. Pouzda- 
no se nadamo, da će upravitelji redovničkih za- 
jednica uvažujući sadašnje teškoće i kušnje po- 
dvostručenom revnosti,  produbljenim životom: 
molitve, svetom zvaničnom ozbiljnosti i pravom 
redovničkom stegom isprositi od Svemogućega 
nov blagoslov i novu plodnost za svoj teški 
posao. : 


11. Vjernicima svjetovnjacima. 


: Pred Našim je očima nepregledno veliko 
mnoštvo vjernih sinova i kćeri, kojima trpljenje 
Crkve u Njemačkoj i vlastito trpljenje nije ništa 
otelo od njihova predanja za stvar Božju, ništa 
od njihove nj ežne ljubavi prema Ocu kršćanstva, 
ništa od njihove poslušnosti biskupima i sveće- 
nicima, ništa od njihove radosne pripravnosti i 
unapredak — došlo što došlo — da ostanu vjerni 
onome, što su vjerovali i što su od svojih djedo- 
va primili kao svetu baštinu. Svima njima ga- 
nuta srca šaljemo Svoj očinski pozdrav. 

I na prvom mjestu članovima katoličkih 

organizacija, koji hrabro i uz mnoge bolne žrtve 
sačuvaše vjernost Kristu i nikad ne htjedoše 
odreći se prava, što ih svečani ugovor zajamčio. 
Crkvi i njima. 

Posebno srdačan pozdrav ide i katoličke ro- 
ditelje. Njihova od Boga dana odgojna prava i 
dužnosti u ovaj su čas u središtu borbe, od koje 
ga sudbonosnija može jedva zamisliti. Crkva 
Kristova ne može istom onda da počne žalostiti 
ge i jadikovati, kad su oltari opustošeni, kad su 
svetogrdne ruke kuće Božje zapalile. Kad se 
kuša svetohranište Krstom posvećene dječje 
duše cnesvetiti  protivukršćanskim  cdgojem, 
kad se iz tog živog Božjeg hrama hoće išćupati 
vječna svjetiljka vjere i na njezino mjesto sta- 
viti divlji oganj vjerskog nadomjestka, koji ne- 
ma ništa više zajedno s vjerom križa, tada je du- 
hovno oskvrnuće hrama blizu, tada je dužnost 
svakoga vjernog kršćanina da svoju odgovornost 
jasno odijeli od protivne strane i svoju savjest 
od svakoga grešnog sudjelovanja u takovu ko- 
bnom razoru. I što se protivnici više trude, da 
svoje mračne namjere zaniječu i zabašure, to je 
više potrebno okato nepouzdanje i gorkim isku- 
stvom uzdrmana nepovjerljiva budnost. For- 
malno zadržanje vjerske obuke u školi, koju još 
nadziru i ometaju nepozvani, koji u drugim obu- 
čnim predmetima sustavno i zlobno rađe protiv 


te vjere, ne može nikad biti opravdan razlog, da 


vjeran kršćanin slobodno privoli na takovu školu, 
koja ruši vjeru. Mi znamo, predragi katolički 
roditelji, da kod vas nema ni govora o kakovoj 
slobodnoj privolji. Znamo, da bi slobodno i tajno 
glasovanje kod vas bilo daleko pretežniji plebis- 
cit za konfesionalnu školu. I zato ne će Nam do- 
jaditi ni unaprijed, da odgovornim vlastima slo- 
bodno izjavimo, kako su nezakonite dosadanje 
nasilne mjere i kako je dužnost dopustiti, da se 

volja slobodno očituje. Međutim jedno ne zabo- 
ravite: nijedna zemaljska vlast ne može vas ri- 
ješiti odgovornosti, što je hoće Bog, koja vas 
veže s vašom djecom. Nitko od onih, koji danas 


guše vaša odgojiteljska prava i nastoje vaše od- 


gojne dužnosti zamijeniti, ne će moći mjesto vas 
odgovoriti vječnom Sucu, kad vas bude pitao: 
Gdje su oni, koje sam ti dao? Neka bi svaki vas 
mogao odgovoriti: »Ne izgubih ni jednoga od 
onih, koje si mi dao« (Jo. 18, 9). 


12. Završetak. 


i Časna Braćo! Mi smo uvjereni da će riječi, 
što smo ih u odlučni čas upravili na vas i po va- 
ma na katolike Njemačkog carstva, naići na 
odjek u srcima i u djelima Naše vjerne djece, 
kako to odgovara ljubeznoj skrbi zajedničkog 
Oca. Ako što osobito žarko prosimo od Gospo- 
dina, tada je to ovo: da Naše riječi dopru i do 
uha ido srca takovih i da ih potaknu na razmi- 
sok: oma . počela hvatati mamljenja i 
prijetnje onih, koji su protiv Krista i nje 
svetog Evanđelja. " RN 
Svaku smo riječ ove Enciklike odvagnuli na 
tezulji istine ujedno i ljubavi, Niti smo htjeli 
šutnjom u nepravo vrijeme postati sukrivci u 
nedovoljnom  obavještenju, niti nepotrebnom 
strogosti otvrdnuti srca ma kojega od njih, koji 
su .pod našom pastirskom odgovornosti i prema 
kojima Naša pastirska ljubav nije manja, jer 
sada hodaju putovima zablude i otuđivanja. I 
ako mnogi od onih, koji se prilagođuju svojim 
novim prilikama, imaju za ostavljenu očinsku 
kuću i samoga Oca samo riječi nevjernosti, i ako 
su zaboravili, što su iza sebe bacili — doći će 
dan, kad će groza udaljenosti od Boga i duševne 
zapuštenosti uhvatiti te danas izgubljene sinove, 
kad će ih žalost za domajom privesti opet »Bogu, 

koji razveseljavaše mladost njihovu« i Crkvi, 
koje materinska ruka pokazivaše njima put k 
Ocu nebeskomu. Taj čas uskoriti jest predmet 
Naših neprestanih molitva. 

Kao što su druga vremena Crkve, tako će 
i ova biti vjesnik novog napretka i nutarnjeg 
očišćavanja, budu li ispovjedalačka volja i spre- 
mnost trpljenja vjernih Kristu dosta jake, da se 
fizičkoj sili tlačitelja Crkve opru bezuvjetnim 
prianjanjem za vjeru, nepokolebljivim ufanjem 
usidrenim u vječnost, djelotvornom ljubavi, koja 
sve osvaja. Sveto korizmeno i uskrsno vrijeme, 
koje propovijeda sabranost i pokoru i pogled 
kršćanina još više nego inače upravlja na križ, 
ali ujedno i na krasotu Uskrsnuloga, neka bude 
za sve vas i za svakog. prilika, koju radosno po- 
zdravite, da cijelu dušu napunite duhom juna- 
čkim, trpljivim i pobjedonosnim, koji odsijeva 
s križa Kristova. Tada će — o tom smo uvjereni 
— neprijatelji Crkve, koji misle, da je došao 
njihov čas, brzo upoznati, da su prerano od ve- 
selja klicali i prerano pograbili lopatu, da je za- 
kopaju. Tada će doći dan, kad će se mjesto pre- 
uranjenih pobjedničkih pjesama neprijatelja 
Kristovih dizati k nebu iz srdaca i usana vjer- 
nika Kristovih Te Deum oslobođenja; Te Deum 
zahvale Svevišnjemu; Te Deum radosti, što je 
njemački narod i u svojim danas zalutalim člano- 
vima našao put povratka k vjerskoj domaji, što 
u trpljenju pročišćenoj vjeri opet prigiba svoje 
koljeno pred Isusom Kristom, Kraljem vremena 
i vječnosti, i što je spreman u borbi protiv otpa- 
dnikA i uništavača kršćanskog zapada, u skladu 
sa svim dobromišljenicima drugih naroda, izvr- 
šiti poziv, što mu ga namijeniše nacrti Vječnoga. 

Onaj, koji istražuje srca i bubrege (Ps. 
7, 10), svjedok Nam je, da nemamo žarče želje, 
nego da se uspostavi mir između Crkve i države 

u Njemačkoj. Ali ako — bez Naše krivnje — ne: 


ima biti mira, tad će Crkva Božja svoja prava i 
slobode braniti u ime Svemogućega, čija ruka 
nije ni danas okračala.  Pouzdajući se u njega 
»ne prestajemo moliti i prositi« (Colos, 1, 9) za 


vas, djecu Crkve, da se skrate dani nevolje i da. 


se nađete vjerni u dan kušnje. Ne prestajemo 
moliti i prositi također i za progonitelje i tlači. 
telje: Otac svakog svijetla i svakog milosrđa 


neka udijeli Damaštanski čas spoznaje njima i 
onim mnogima, koji su s njima zalutali i lutaju.. 


S tom žarkom molitvom u srcu i na usnama, 
kao zalog Božje pomoći, kao potporu u vašim 


teškim i odgovornim odlukama, kao jačanje u. 
borbi, kao utjehu u trpljenju, vodjeljujemo u , 


očinskoj ljubavi Apostolski blagoslov vama bi- 


skupima, pastirima vašega vjernog naroda,. 


svećenicima i redovničkim osobama, apostolima- 


svjetovnjacima Katoličke Akcije i svima, svima. 


vašim vjernicima, i ne na posljednjem mjestu 
bolesnima i zatvorenima. 


Dano u Vatikanu, na Gluhu nedjelju: 
14. ožujka 1937. 


PIUS PP. XI. 


Gdje je što. 


Enciklika Pija XI. »Mit brennender Sorge« 


1. Konkordat... 44 
2. Prava vjera u Boga . 


3. Prava vjera u Isusa Krista 


4. Prava vjera u Crkvu 


Sv 


'8. Priznavanje naravnog prava 
9. Mladeži 


"10. Svećenicima i sešovitetna 


11. Vjernicima svjetovnjacima 


:12. Završetak... . 


. 


. 


. Prava vjera u Primat (orvenstve) 
6. Ne valja krivotvoriti svete rijeći i pojmove 
7. Ćudoredna nauka i ćudoredni poredak 


. 


